28129 


02022693112990004 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2269 


31 Δεκεμβρίου 1999 


ΑΠΟΦΑΣΕΙ Σ 

Αριθ. Π1/7085 

Σύσταση Επιτροπών στη Γενική Διεύθυνση Κρατικών Προ¬ 
μηθειών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του Ν. 1558/1985 (ΦΕΚ 137/Α/28-6-85) «Κυβέρνηση 
και Κυβερνητικά Όργανα». 

1.2. Του Ν. 2286/95 (ΦΕΚ 19/Α/95) «Προμήθειεςτου Δημο¬ 
σίου Τομέα και ρυθμίσεις συναφών θεμάτων». 

1.3. Του Ν. 2323/95 (ΦΕΚ 145/Α/13-7-95 άρθρο 8) «Υπαί¬ 
θριο Εμπόριο και άλλες διατάξεις». 

1.4. Του Ν. 2522/97 (ΦΕΚ 178/Α/97) «Δικαστική προστασία 
κ.λ.π.». 

Ι.δ.Του Ν. 2081/92 (ΦΕΚ 154/Α/92) άρθρο 29α «Έλεγχος 
δαπανών κ.λ,π.». 

1.6. Του Ν. 2469/97 (ΦΕΚ 38/Α/97) «Περιορισμός και βελ¬ 
τίωση της αποτελεσματικότητας των Κρατικών δαπανών 
κ.λπ.». 

1.7. Του Ν. 1599/86 «Σχέσεις κράτους πολίτη». 

1.8. Του Π.Δ. 195/95 (ΦΕΚ 102/Α/95) «Οργανισμόςτης Γεν. 
Δ/νσης Κρατικών Προμηθειών». 

Ι.Θ.Του Π.Δ. 27/96 (ΦΕΚ 194/Α/96) «Συγχώνευση των 
ΥπουργείωνΤουρισμού, Βιομηχανίας- Ενέργειας-Τεχνολο¬ 
γίας και Εμπορίου στο Υπουργείο Ανάπτυξης». 

1.10. Του Π.Δ. 59/96 (ΦΕΚ 51/Α/96) «Σύσταση Γενικής 
Γραμματείας Εμπορίου στο Υπουργείο Ανάπτυξης και καθο¬ 
ρισμός των αρμοδιοτήτων της». 

2. Τις αποφάσεις 

2.1. Β3/399/8-3-99 (ΦΕΚ 198/Β/99) του Πρωθυπουργού και 
Υπουργού Ανάπτυξης «Ανάθεση αρμοδιοτήτων στους Υφυ¬ 
πουργούς Ανάπτυξης». 

2.2. Αριθμ. 1107147/1239/0064/4-10-96 του Πρωθυπουρ¬ 
γού και Υπουργού Οικονομικών «Ανάθεση αρμοδιοτήτων 
στους Υφυπουργούς Οικονομικών». 

2.3. Π1 /3660/25-10-95 (ΦΕΚ 928/Β/95) «Συγκρότηση Επι¬ 
τροπών στη Γενική Δ/νση Κρατικών Προμηθειών», όπως αυ¬ 
τή τροποποιήθηκε με τις παρακάτω αποφάσεις: 

Α' Π1/1132/96 (ΦΕΚ 146/Β/96) Σύνθεση Επιτροπής Προ¬ 
μηθειών. 

Β' Π1/6001/9-10-97 (ΦΕΚ 947/Β/96) Επαύξηση των Επιτρο¬ 
πών, Σύσταση 6^ και 7 ης ΜΕΕ. 

Γ 2034714/3486/0022/98 (ΦΕΚ 701/Β/98) «Επαύξηση των 
μελών της Επιτροπής Κρατ. Προμηθειών από 7 σε 8». 


Δ' Π 1/6025/1-9-98 (ΦΕΚ 975/Β/98) «Σύσταση 8^ και 9^ 
ΜΕΕ. 

Έ Π 1/6026/1-9-98 (ΦΕΚ 975/Β/98) «Σύσταση Επιτροπής 
Έρευνας Διοικητικών Προσφυγών». 

3. Την ανάγκη τροποποίησης της αριθ. Π 1/3660/95 Κ.Υ.Α. 
όπως αυτή ισχύει σήμερα και την εναρμόνιση αυτής στις πα¬ 
ρούσες ανάγκες της Υπηρεσίας. 

4. Το γεγονός ότι από τις διατάξεις της παρούσας απόφα¬ 
σης δημιουργούνται πρόσθετες ετήσιες δαπάνες εκ δραχ¬ 
μών 11.832.000 για κάθε έτος και καλύπτονται εξ ολοκλήρου 
από την κράτηση 0,10% επί των προμηθειών (άρθρο 7 παρ. 
2 του Ν. 2286/95) και με Κ.Α.Ε. 0515, αποφασίζουμε: 

(1) Συνιστούμε στη Γενική Δ/νση Κρατικών Προμηθειών 
της Γενικής Γραμματείας Εμπορίου του Υπουργείου Ανά¬ 
πτυξης τις κατωτέρω Επιτροπές. 

Α. ΕΠΙΤΡΟΠΗ ΚΡΑΤΙΚΩΝ ΠΡΟΜΗΘΕΙΩΝ (Ε.Κ.Π.) 

Η Επιτροπή Κρατικών Προμηθειών επικουρούμενη στο 
έργο της από τις Μ ΕΕ, γνωμοδοτεί για τα πάσης φύσεως θέ¬ 
ματα για τα οποία απαιτείται γνωμοδότηση, προς έκδοση 
αποφάσεως, μεταξύ των οποίων και τα παρακάτω: 

1. Κατακυρώσεις αποτελεσμάτων διαγωνισμών. 

2. Ανάδειξη χορηγητών. 

3. Ανάθεση της προμήθειας μετά από διαπραγμάτευση. 

4. Επανάληψη ή ματαίωση διαγωνισμών. 

5. Χορήγηση εξουσιοδότησης στους φορείς για όσα είδη 
δεν έχει δοθεί εξουσιοδότηση μέσω του Ε. Π. Π. Π. 

6. Ανάθεση εκτέλεσης προμήθειας σε επιμέρους φορείς. 

7. Μετάθεση συμβατικού χρόνου παράδοσης ή φόρτω- 
σης. 

8. Παράταση του χρόνου παράδοσης ή φόρτωσης μέχρι 
το 1/4 του συμβατικού χρόνου. 

9. Κήρυξη του προμηθευτή εκπτώτου και επιβολή σε βά¬ 
ρος του των προβλεπομένων κυρώσεων. 

10. Κατάπτωση εγγυητικών επιστολών ολική ή μερική. 

11. Τμηματική αποδέσμευση εγγυητικών επιστολών. 

12. Έγκριση ή μη παραλαβής εκπρόθεσμα παραδοθέντος 
ή απορριφθέντος είδους. 

13. Επιβολή κυρώσεων για παραβάσεις των προμηθευτών 
- χορηγητών. 

14. Αποκλεισμός προσωρινός ή οριστικός προμηθευτού - 
χορηγητού. 

15. Διοικητικές Προσφυγές πάσης φύσεως. 

16. Ανάδειξη γραφείου ποιοτικού και ποσοτικού ελέγχου, 
ασφαλιστών, εκτελωνιστών, μεταφορών. 

17. Τροποποίηση ή ερμηνεία όρου σύμβασης για οποιο- 
δήποτε θέμα. 

18. Αποδοχή ή μη συναλλαγματικών εγγράφων, που φέ¬ 
ρουν παρατηρήσεις ή επιφυλάξεις. 

19. Τακτοποίηση ελλειπόντων δικαιολογητικών κατά την 
εκκαθάριση των συμβάσεων. 

20. Αναπροσαρμογή τιμών, βάσει συμβατικού όρου. 

21. Έγκριση ή μη εξόδων εκτελωνισμού, σταλιών, δικαιω¬ 
μάτων Οργανισμού Λιμένος Πειραιώς κ.λ.π. 

22. Εγγραφή των προμηθευτών στο Γενικό Κεντρικό Μη¬ 
τρώο Προμηθευτών (κλπ). 

23. Κάθε θέμα που παραπέμπεται για εξέταση από τον 
Υπουργό ή τα υπ’ αυτού εξουσιοδοτημένα όργανα επί θεμά¬ 
των Γεν. Γραμματείας Εμπορίου. 

ΣΥΝΘΕΣΗ 

Η Επιτροπή συντίθεται από τους παρακάτω: 

1. Τον Πρόεδρο οριζόμενο από τον Υπουργό Ανάπτυξης: 

2. Το Διευθυντή της αρμόδιας καθ’ ύλη Διεύθυνσης Κρατι¬ 
κών Προμηθειών. 

3. Έναν (1) εκπρόσωπο του Συνδέσμου Ελληνικών Βιομη¬ 
χανιών (ΣΕΒ). 

4. Έναν (1) εκπρόσωπο της Γενικής Συνομοσπονδίας Ερ¬ 
γατών Ελλάδος (Γ.Σ.Ε.Ε.). 

5. Έναν (1) εκπρόσωπο του Τεχνικού Επιμελητηρίου Ελ¬ 
λάδος (ΤΕΕ). 

6. Τρία (3) μέλη που επιλέγονται από τον Υπουργό Ανά¬ 
πτυξης. Τα δύο (2) εκ των τριών (3) μελών θα είναι διπλωμα¬ 
τούχοι Μηχανικοί. 

7. Έναν εκπρόσωπο του ενδιαφερομένου φορέα (Υπουρ¬ 
γείου, Δημόσιας Επιχείρησης ή Οργανισμού κ.λ.π.). που έχει 
ζητήσει την συγκεκριμένη προμήθεια που συζητείται. 

Β. ΜΟΝΙΜΕΣ ΕΠΙΤΡΟΠΕΣ ΕΜΠΕΙΡΟΓΝΩΜΟΝΩΝ (Μ.Ε.Ε) 

Οι Μόνιμες Επιτροπές Εμπειρογνωμόνων είναι πενταμε¬ 
λείς με τις εξής αρμοδιότητες: 

1. Γνωμοδστούν, κατά περίπτωση, για: 

1 ,α θέματα Τεχνικής αξιολόγησης προσφορών. 

Ι.β Τροποποίηση ή ερμηνεία τεχνικών όρων της Σύμβα¬ 
σης. 

1 .γ Αναθεώρηση αποφάσεων, εν όλω ή εν μέρει, επιβολής 
κυρώσεων λόγω τεχνικών εκτροπών, για τις οποίες δεν έχει 
προηγηθεί γνωμοδότηση συλλογικού οργάνου. 

2. Επικουρούν την Τεχνική Δ/νση όσον αφορά τη μελέτη, 
σύνταξη (όταν παρίσταται ανάγκη) και τον έλεγχο των τεχνι¬ 
κών προδιαγραφών των αγαθών, των οποίων οι προμήθειες 
εκτελούνται κεντρικά, καθώς και των τεχνικών προδιαγρα¬ 
φών των αγαθών των οποίων οι προμήθειες είναι επιδεκτικές 
ενοποιημένων ή ομαδοποιημένων διαγωνισμών. 

3. Επικουρούν τις αρμόδιες Διευθύνσεις της Γεν. Δ/νσης 
Κρατικών Προμηθειών σε θέματα που σχετίζονται με την 
έρευνα της αγοράς διαφόρων υπό προμήθεια ειδών ως ια¬ 
τρικών μηχανημάτων, μηχανολογικού εξοπλισμού, συστη¬ 
μάτων πληροφορικής κ.λ.π. καθώς και σε θέματα τιμών και 
κόστους σε όλες τις διενεργούμενες από τη Γενική Γραμμα- 
τεία Εμπορίου προμήθειες. 

4. Ερευνούν θέματα οικονομικής φύσεως που παραπέμπο- 
νται από την Επιτροπή Κρατικών Προμηθειών καθώς επίσης 

5. Ερευνούν διοικητικές προσφυγές επί τεχνικών θεμά¬ 
των. 

1.1" ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 

Αρμόδια για θέματα των Τμημάτων Βιομηχανοποιημένων 
Τροφίμων, Ειδών Φυτικής και Ζωικής προέλευσης, Χάρτου, 
φαρμακευτικών και χημικών ειδών της Δ/νσης Προμηθειών 
Τροφίμων, Χημικών και Κλωστοϋφαντουργικών Ειδών. 

ΣΥΝΘΕΣΗ 

ΠΡΟΕΔΡΟΣ 

1.1. Ένας (1)Διπλ. Χημικός Μηχανικός ή Χημικός ΑΕΙ. 

ΜΕΛΗ 

1.2. Ένας(1) Διπλ. Χημικός Μηχανικός ή Χημικός ΑΕΙ. 

1.3. Ένας (1) Χημικός ΑΕΙ ειδικευμένος σε τρόφιμα ή Χημι¬ 
κός ΑΕΙ ειδικευμένος στα καύσιμα, ή Τεχνολόγος Πετρελαί¬ 
ου Τ.Ε. ή Χημικός ΑΕΙ με ειδικές γνώσεις σε χρώματα, χαρτί 
κ.λ.π. υπάλληλος του Γ.Χ.Κ. ή Φαρμακοποιός του Υπουργεί¬ 


ου Υγείας και Πρόνοιας, ή Κτηνίατρος του Υπουργείου Γε- 
ωργίας, ανάλογα με το συζητούμενο θέμα. 

1.4. Ο κατά περίπτωση αρμόδιος Τμηματάρχης της 
Δ/νσης Προμηθειών που ενεργεί την προμήθεια. 

1.5. Εκπρόσωπος του φορέα, με ειδικές γνώσεις (ΑΕΙ ή 
ΤΕΙ) στο εκάστστε συζητούμενο θέμα. 

2.2” ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 

Αρμόδια για θέματα των Τμημάτων των Κλωστοϋφα¬ 
ντουργικών ειδών, Δερμάτων και πλαστικών της Δ/νσης 
Προμηθειών Τροφίμων, Χημικών και Κλωστοϋφαντουργι¬ 
κών Ειδών. 

ΣΥΝΘΕΣΗ 

ΠΡΟΕΔΡΟΣ 

1.1. Ένας (1) Διπλ. Μηχανικός ή Χημικός ΑΕΙ. 

ΜΕΛΗ 

1.2. Ένας (1) Διπλ. Χημικός Μηχανικός ή Χημικός ΑΕΙ ή Πτ. 
Κλωστοϋφαντουργός Μηχανικός ΤΕ. 

1.3. Ένας (1) υφαντουργός καθηγητής ΤΕΙ ή ένας εκπρό¬ 
σωπος του ΕΟΜΜΕΧ ή ΕΛΚΕΔΕ ειδικευμένος σε θέματα 
δερμάτων ή Χημικός ΑΕΙ του Γ.Χ.Κ. με ειδικές γνώσεις στα 
πλαστικά, ανάλογα με το συζητούμενο θέμα. 

1.4. Ο κατά περίπτωση αρμόδιος Τμηματάρχης της 
Δ/νσης Προμηθειών που ενεργεί την προμήθεια. 

1.5. Εκπρόσωπος του Φορέα με ειδικές γνώσεις (ΑΕΙ ή ΤΕΙ) 
στο εκάστστε συζητούμενο θέμα. 

3. 3” ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 

Αρμόδια για θέματα του Τμήματος Προμηθειών Μεταφο¬ 
ρικών Μέσων της Δ/νσης Προμηθειών Μεταφορικών Μέσων 
και Μηχανολογικού Εξοπλισμού. 

ΣΥΝΘΕΣΗ 

ΠΡΟΕΔΡΟΣ 

1.1. Ένας (1) Διπλ. Μηχανικός. ΜΕΛΗ 

1.2. Ένας (1) Διπλ. Ηλεκτρολόγος ή Μηχανολόγος Μηχα¬ 
νικός, ή Πτ. Μηχανολόγος Μηχανικός ΤΕ ή Μηχανολόγος 
Οχημάτων ΤΕ. 

1.3. Ένας (1) Διπλ. Ηλεκτρολόγος ή Μηχανολόγος Μηχα¬ 
νικός, ή Πτ. Μηχανολόγος Μηχανικός ΤΕ ή Μηχανολόγος 
Οχημάτων ΤΕ του Υπουργείου Μεταφορών ειδικευμένος 
στα Μεταφορικά Μέσα. 

1.4.0 κατά περίπτωση αρμόδιος Τμηματάχης της Δ/νσης 
Προμηθειών που εκτελεί την προμήθεια. 

1.5. Εκπρόσωπος του Φορέα με ειδικές γνώσεις (ΑΕΙ ή ΤΕΙ) 
στο εκάστστε συζητούμενο θέμα. 

4.4 η ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 

Αρμόδια για θέματα των Τμημάτων Μηχανολογικού Εξο¬ 
πλισμού και Μετάλλων -Σιδηροδρομικού Υλικού της Δ/νσης 
Προμηθειών Μεταφορικών Μέσων και Μηχανολογικού Εξο¬ 
πλισμού. 

ΣΥΝΘΕΣΗ 

ΠΡΟΕΔΡΟΣ 

1.1 .Ένας(1) Διπλ. Μηχανικός. 

ΜΕΛΗ 

1.2. Ένας(1) Διπλ. Ηλεκτρολόγος ή Μηχανολόγος ή Με- 
ταλλειολόγος Μηχανικός, ή Πτ. Μηχανολόγος Μηχανικός 
ΤΕ. 

1.3. Ένας (1) Διπλ. Ηλεκτρολόγος ή Μηχανολόγος ή Με- 
ταλλειολόγος ή Χημικός Μηχανικός, ή Πτ. Μηχανολόγος 
Μηχανικός ΤΕ, ανάλογα με το συζητούμενο θέμα. 

1.4. Ο κατά περίπτωση αρμόδιος Τμηματάρχης της 
Δ/νσης που εκτελεί την προμήθεια. 

1.5. Εκπρόσωπος του Φορέα με ειδικές γνώσεις (ΑΕΙήΤΕΙ) 
στο εκάστστε συζητούμενο θέμα. 

5.5” ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 

Αρμόδια για θέματα του τμήματος Ιατρικών μηχανημάτων, 
Ιατρικού εξοπλισμού και Υγειονομικού εν γένει υλικού, της 
Δ/νσης Προμηθειών Ιατρικού Ηλεκτρολογικού Εξοπλισμού 
και Επιστημονικών Οργάνων. 

ΣΥΝΘΕΣΗ 

ΠΡΟΕΔΡΟΣ 

1.1. Ένας (1) Διπλ. Μηχανικός. 

ΜΕΛΗ 

1.2. Ένας (1) Διπλ. Ηλεκτρολόγος ή Μηχανολόγος Μηχα¬ 
νικός, ή Πτ. Ηλεκτρολόγος ή Μηχανολόγος Μηχανικός ΤΕ ή 
Μηχανικός Τεχνολογίας Ιατρικών Οργάνων ΤΕ. 

1.3. Ένας (1) Ιατρός του Υπουργείου Υγείας - Πρόνοιας ή 
κρατικού Νοσοκομείου. § 1.4. Ο κατά περίπτωση αρμόδιος 
Τμηματάρχης της Δ/νσης που εκτελεί την προμήθεια. 

1.5. Εκπρόσωπος του Φορέα με ειδικές γνώσεις (ΑΕΙ ή 
ΤΕΙ), στο εκάστστε συζητούμενο θέμα. 

1.6. Ειδικά για τα ιατρικά μηχανήματα πρέπει να συμμετέ¬ 
χει χωρίς ψήφο επιπλέον σαν εκπρόσωπος του φορέα ένας 
(1) ιατρός έμπειρος ανάλογης ειδικότητας με το εκάστστε 
συζητούμενο θέμα. 

6.6” ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 
Αρμόδια για θέματατωνΤμημάτωνΤηλεπικοινωνιακού και 
Ηλεκτρολογικού υλικού, Φωτομηχανημάτων, μηχανών γρα¬ 
φείου και Επιστημονικών οργάνων της Δ/νσης Προμηθειών 
Ιατρικού - Ηλεκτρονικού Εξοπλισμού και Επιστημονικών Ορ¬ 
γάνων. 

ΣΥΝΘΕΣΗ 

ΠΡΟΕΔΡΟΣ 

1.1. Ένας (1) Διπλ. Μηχανικός. 

ΜΕΛΗ 

1.2. Ένας (1) Διπλ. Ηλεκτρονικός ή Ηλεκτρολόγος ή Μη¬ 
χανολόγος Μηχανικός, ή Πτ. Ηλεκτρονικός ή Ηλεκτρολό¬ 
γος, ή Μηχανολόγος Μηχανικός ΤΕ. 

1.3. Ένας (1) Διπλ. Ηλεκτρονικός ή Ηλεκτρολόγος ή Μη¬ 
χανολόγος Μηχανικός, ή Πτ. 

Ηλεκτρονικός ή Ηλεκτρολόγος, ή Μηχανολόγος Μηχανι¬ 
κός ΤΕ ανάλογα με το συζητούμενο θέμα. 

1.4.0 κατά περίπτωση αρμόδιος Τμηματάρχης της Δ/νσης 
που εκτελεί την προμήθεια. 

1.5. Εκπρόσωπος του Φορέα με ειδικές γνώσεις (ΑΕΙ ή 
ΤΕΙ), στο εκάστοτε συζητούμενο θέμα. 

7.7 η ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 
Αρμόδια για θέματα του Τμήματος Ηλεκτρονικών Υπολο¬ 
γιστών και Ειδών Πληροφορικής της Δ/νσης Προμηθειών Ια¬ 
τρικού - Ηλεκτρονικού Εξοπλισμού και Επιστημονικών Ορ¬ 
γάνων 

ΣΥΝΘΕΣΗ 

ΠΡΟΕΔΡΟΣ 

1.1. Ένας (1) Αναλυτής συστημάτων του κλάδου ΠΕ Πλη¬ 
ροφορικής. 

ΜΕΛΗ 

1.2. Ένας (1) Αναλυτής συστημάτων του κλάδου ΠΕ Πλη¬ 
ροφορικής ή Διπλ. Ηλεκτρονικός Μηχανικός ή Πτ. Ηλεκτρο¬ 
νικός Μηχανικός ΤΕ. 

1.3. Ένας (1) αναλυτής συστημάτων του κλάδου ΠΕ Πλη¬ 
ροφορικής του Υπουργείου Εσωτερικών Δημόσιας Δ/σης 
και Αποκέντρωσης. 

1.4. Ο κατά περίπτωση αρμόδιος Τμηματάρχης της 
Δ/νσης που εκτελεί την προμήθεια. 

1.5. Εκπρόσωπος του Φορέα με ειδικές γνώσεις (ΑΕΙ ή ΤΕΙ) 
στο εκάστοτε συζητούμενο θέμα. 

8.8 Π ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 
Αρμόδια να συνεπικουρεί με γνωμοδοτήσεις την Τεχνική 
Δ/νση όσον αφορά: 

Τη μελέτη και τον έλεγχο των καταρτιζομένων από τους οι¬ 
κείους φορείς Τεχνικών Προδιαγραφών των ειδών, των 
οποίων οι προμήθειες εκτελούνται από το Υπουργείο Ανά¬ 
πτυξης καθώς και την τροποποίηση τους, όπου απαιτείται. 

Τον έλεγχα, όταν αυτό κριθεί αναγκαίο αρμοδίως, των τε¬ 
χνικών προδιαγραφών των ειδών εκείνων που οι προμήθειες 
τους εκτελούνται από άλλους φορείς. 


ΣΥΝΘΕΣΗ 

ΠΡΟΕΔΡΟΣ 

Ι.Ι.Ένας(Ι) Διπλ. Μηχανικός. 

ΜΕΛΗ 

1.2. Ένας (1) Διπλ. Μηχανικός ή Πτ. Μηχανικός ΤΕ ή Ια¬ 
τρός. 

1.3. Ένας (1) Διπλ. Μηχανικός ή Πτ. Μηχανικός ΤΕ η Ανα¬ 
λυτής συστημάτων (ΠΕ) του κλάδου Πληροφορικής ή Πτ. 
Κλωστοϋφαντουργός Μηχανικός ΤΕ ή Ιατρός αντίστοιχης 
ειδικότητας, ανάλογα με το συζητούμενο θέμα. 

1.4. Ο Τμηματάρχης του Τμήματος θεσμικών ρυθμίσεων 
της Δ/νσης Πολιτικής Προμηθειών για τα θέματα της Δ/νσης 
Προμηθειών Ιατρικού - Ηλεκτρονικού εξοπλισμού και Επι¬ 
στημονικών οργάνων, ή ο Τμηματάρχης του Τμήματος Προ¬ 
γραμματισμού και Στοιχείων της αυτής Δ/νσης για θέματα 
Προμηθειών Μεταφορικών Μέσων και Μηχανολογικού Εξο¬ 
πλισμού, ή ο Τμηματάρχης του Τμήματος Δημοσιεύσεων 
Παραλαβών και Δειγμάτων της αυτής Δ/νσης για τα θέματα 
Προμηθειών Τροφίμων - Χημικών και Κλωστοϋφαντουργι¬ 
κών ειδών. 

1.5. Εκπρόσωπος του Φορέα με ειδικές γνώσεις (ΑΕΙ ήΤΕΙ) 
στο εκάστοτε συζητούμενο θέμα, 

9.9 η ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 
Αρμόδια να συνεπικουρεί με γνωμοδοτήσεις τις αρμόδιες 
Δ/νσειςτης Γενικής Δ/νσης Κρατικών Προμηθειών σε θέμα¬ 
τα που σχετίζονται με την έρευνα της αγοράς διαφόρων υπό 
προμήθεια ειδών, ως των ιατρικών μηχανημάτων, μηχανο¬ 
λογικού εξοπλισμού, συστημάτων πληροφορικής κ.λ.π. 

Επίσης η επιτροπή θα είναι αρμόδια να γνωμοδοτεί σε θέ¬ 
ματα τιμών και κόστους σε διενεργούμενες από το Υπουρ¬ 
γείο Προμήθειες. 

Η Επιτροπή θα επιλαμβάνεται και θεμάτων Οικονομικής 
φύσεως που θα παραπέμπονται σ’ αυτή από την Επιτροπή 
Κρατικών Προμηθειών. 

ΣΥΝΘΕΣΗ 

ΠΡΟΕΔΡΟΣ 

1.1. Ένας (1) Πτ. ΑΕΙ ειδικός σε θέματα Κοστολόγησης και 
Τιμολόγησης. 

ΜΕΛΗ 

1.2.0 Προϊστάμενος του Τμήματος Τεκμηρίωσης τιμών και 
κόστουςτης ΤεχνικήςΔ/νσηςτης Γεν. Γραμματείας Εμπορίου. 

1.3. Τρεις (3) υπάλληλοι της Γενικής Γ ραμματείας Εμπορί¬ 
ου του κλάδου ΠΕ/ΔΕ με εμπειρία τμην κοστολόγηση και την 
έρευνα αγοράς. 

10.10η ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 
Αρμόδια για την έρευνα των διοικητικών προσφυγών που 
υποβάλλονται από τους ενδιαφερόμενους προμηθευτές και 
στρέφονται κατά του τεχνικού μέρους των εκδιδομένων δια¬ 
κηρύξεων (Τεχνικών Προδιαγραφών κ.λ.π.) και εν γένει απο¬ 
φάσεων των Υπηρεσιών των Κρατικών Προμηθειών επί τε¬ 
χνικών θεμάτων. 

Η Επιτροπή θα επιλαμβάνεται και θεμάτων Τεχνικής φύ¬ 
σεως που θα παραπέμπονται σ’ αυτή από την Επιτροπή Κρα¬ 
τικών Προμηθειών. 

ΣΥΝΘΕΣΗ 

ΠΡΟΕΔΡΟΣ: 

1.1. Οριζόμενος, από τον Υπουργό Ανάπτυξης. 

ΜΕΛΗ: 

1.2.0 Δ/ντής της Δ/νσης Πολιτικής Προμηθειών, αναπλη- 
ρούμενος από τον νόμιμο αναπληρωτή του. 

1.3. Ένας (1) Διπλ. Ηλεκτρολόγος ή Μηχανολόγος ή Πολι¬ 
τικός Μηχανικός ή Χημικός Μηχανικός, ή Πτ. Ηλεκτρολόγος 
ή Μηχανολόγος Μηχανικός ΤΕ, οριζόμενος από τον Υπουρ¬ 
γό Ανάπτυξης. 

1.4. Δύο (2) μέλη από τις παρακάτω ειδικότητες που ορί¬ 
ζονται επίσης από τον Υπουργό Ανάπτυξης και επιλέγονται 
κάθε φορά, ανάλογα με το συζητούμενο θέμα, με ευθύνη 
του Προέδρου της Επιτροπής, ήτοι: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1.4.1. Διπλ. Μηχανικοί ή Πτ. Μηχανικοί ΤΕ για θέματα με¬ 
ταφορικών μέσων. 

1.4.2. Διπλ. Μηχανικοί ή Πτ. Μηχανικοί ΤΕ για θέματα Ηλε- 
κτρολογικού υλικού, φωτομηχανημάτων, μηχανών γραφεί¬ 
ου και επιστημονικών οργάνων. 

1.4.3. Χημικοί ειδικευμένοι στα τρόφιμα. 

1.4.4. Χημικοί ειδικευμένοι στα καύσιμα. 

1.4.5. Χημικοί ειδικευμένοι στα χρώματα - χαρτί. 

1.4.6. Φαρμακοποιοί. 

1.4.7. Ιατροί διαφόρων ειδικοτήτων, ως Καρδιολόγοι, Ακτι¬ 
νολόγοι, Ουρολόγοι, κ.λ.π. 

1.4.8. Καθηγητές κλωστοϋφαντουργίας. 

1.4.9. Ειδικοί για θέματα δερμάτων και πλαστικών 

1.4.10. Αναλυτές συστημάτων των Ηλεκτρονικών Υπολο¬ 
γιστών. 

Επίσης συμμετέχει χωρίς ψήφο σαν εκπρόσωπος του Φο¬ 
ρέα υπάλληλος ανάλογης ειδικότητας με το εκάστοτε συζη- 
τούμενο θέμα. 

ΠΡΟΕΔΡΟΙ ΚΑΙ ΜΕΛΗ ΤΩΝ ΕΠΙΤΡΟΠΩΝ 

Οι Πρόεδροιτων Εππροπών Εμπειρογνωμόνων 1 η 'έως και 
της 9^ καθώς και τα υπό στοιχεία 2 και 3 Μέλη των Επιτρο¬ 
πών αυτών, ορίζονται από τον Υπουργό Ανάπτυξης και είναι 
υπάλληλοι του Υπουργείου Ανάπτυξης ή του ευρύτερου Δη¬ 
μόσιου Τομέα, όπως αυτός οριοθετείται από τις διατάξεις 
του Ν. 1256/82 (ΦΕΚ65/Α/82), 

ΕΙΣΗΓΗΤΕΣ 

Α' ΕΠΙΤΡΟΠΗ ΠΡΟΜΗΘΕΙΩΝ. 

Την έγγραφη προςτην Επιτροπή Κρατικών Προμηθειών ει¬ 
σήγηση της οικείας Δ/νσης αναπτύσσει ο κατά περίπτωση 
αρμόδιος Τμηματάρχης επικουρούμενος στο έργο του από 
το χειριστή του θέματος, υποχρεούμενοι να παρίστανται κα¬ 
τά τις συνεδριάσεις της Επιτροπής. 

Β' ΜΟΝΙΜΕΣ ΕΠΙΤΡΟΠΕΣ ΕΜΠΕΙΡΟΓΝΩΜΟΝΩΝ 1 η · 2", 3", 
4 Π , δ" 1 , β" και 7 η . 

Για τις ανωτέρω Επιτροπές χρέη εισηγητού θα εκτελεί ο 
κατά περίπτωση αρμόδιος χειριστής του θέματος επικου- 
ρούμενος στο έργο του από υπάλληλο του γραφείου δειγ¬ 
μάτων εφόσον προβλέπεται κατάθεση δειγμάτων. 

Γ8 η ΜΟΝΙΜΗ ΕΠΙΤΡΟΠΗ ΕΜΠΕΙΡΟΓΝΩΜΟΝΩΝ. 

Εισηγητές στην άνω Επιτροπή θα είναι οι υπάλληλοι της 
Δ/νσης Πολιτικής Προμηθειών κατ’ αντιστοιχία όπως προ- 
βλέπεται η συμμετοχή του 4ου μέλους της Επιτροπής αυ¬ 
τής. 

Δ' 9 η & 10" ΜΟΝΙΜΕΣ ΕΠΙΤΡΟΠΕΣ ΕΜΠΕΙΡΟΓΝΩΜΟΝΩΝ. 

Γ ια τις Επιτροπές αυτές εισηγητής θα ορίζεται με ευθύνη 
των Προέδρων ένα (1) εκ των μελών των Επιτροπών που να 
έχει ειδικές γνώσεις για το εκάστοτε συζητούμενο θέμα. 
ΓΡΑΜΜΑΤΕΙΣ 

Χρέη Γραμματέων θα εκτελούν υπάλληλοι που υπηρετούν 
στη Γενική Δ/νση Κρατικών Προμηθειών, και εφόσον δεν 
επαρκούν θα καλύπτονται από τη Γενική Γραμματεία Εμπο¬ 
ρίου ένας (1) με τον αναπληρωτή του, για κάθε Επιτροπή, 
εκτός της Επιτροπής Κρατικών Προμηθειών (Ε.Κ.Π.) που θα 
είναι δύο (2) με τους αντίστοιχους αναπληρωτές τους. 

Οι οριζόμενοι υπάλληλοι ως γραμματείς δεν μπορεί να με¬ 
τέχουν και ως εισηγητές ή βοηθοί εισηγητές σε οποιαδήπο¬ 
τε εκ των ανωτέρω Επιτροπών, 

ΣΥΓΚΡΟΤΗΣΗ 

Η συγκρότηση της Επιτροπής Κρατικών Προμηθειών και 
των Μονίμων Επιτροπών Εμπειρογνωμόνων, γίνεται με από¬ 
φαση του Υπουργού Ανάπτυξης. 

Η Επιτροπή Κρατικών Προμηθειών και οι Μόνιμες Επιτρο¬ 
πές Εμπειρογνωμόνων ευρίσκονται σε απαρτία και αποφα¬ 
σίζουν νομίμως όταν ο αριθμός των παρόντων μελών είναι 
μεγαλύτερος από τον αριθμό των απάντων. 

Η θητεία όλων των Επιτροπών είναι ετήσια. 


ΣΥΓΚΛΗΣΗ 

Οι Επιτροπές συγκαλούνται μετά από πρόσκληση των 
Προέδρων. 

Σε περίπτωση απουσίας ή κωλύματος των τακτικών προέ¬ 
δρων ή μελών η αναπλήρωση γίνεται από τους αναπληρω¬ 
τές τους. Στην περίπτωση αυτή τα αναπληρωματικά μέλη ει¬ 
δοποιούνται σχετικά με την φροντίδα και ευθύνη των τακτι¬ 
κών μελών που αναπληρώνουν. 

Οι συνεδριάσεις των Επιτροπών είναι κλειστές και πραγ¬ 
ματοποιούνται εκτός του ωραρίου των Δημοσίων Υπηρε¬ 
σιών και σε ώρες μη καλυπτόμενες από υπερωριακή ή άλλη 
αποζημίωση. 

Οι Πρόεδροι των Επιτροπών δύνανται να καλούν στις συ¬ 
νεδριάσεις προμηθευτές για παροχή πληροφοριών ή διατύ¬ 
πωση απόψεων σε σχέση με τα συζητούμενα θέματα. 

Επίσης οι Επιτροπές για την άσκηση των αρμοδιοτήτων 
τους, δύνανται να αλληλογραφούν, δια του προέδρου τους, 
απευθείας με Δημόσια αρχή ή Υπηρεσία ή Ν.Π.Δ.Δ. ή Ι.Δ. και 
ιδιώτες. 

ΓΝΩΜΟΔΟΤΗΣΗ - ΨΗΦΟΦΟΡΙΑ 

Οι γνωμοδοτήσεις των Επιτροπών πρέπει να είναι αιτιολο¬ 
γημένες και σχηματίζονται με φανερή ψηφοφορία κατάπλει- 
οψηφία των παρόντων μελών. 

Σε περίπτωση ισοψηφίας επικρατεί η ψήφος του Προέ¬ 
δρου. 

Εάν υπάρξουν περισσότερες από δύο (2) γνώμες, τότε με 
διαδοχικές ψηφοφορίες, αποκλείεται κάθε φορά η ασθενέ¬ 
στερη μέχρις ότου απομείνουν δύο. 

Οι γνωμοδοτήσεις των Επιτροπών διατυπώνονται σε πρα¬ 
κτικό, υπογραφόμενο από τον Πρόεδρο, τα μέλη και τον 
γραμματέα της. 

Στα πρακτικά αναγράφονται τα ονόματα του Προέδρου, 
των μελών, των εισηγητών, των χειριστών των θεμάτων και 
του γραμματέα. 

Γίνεται ρητή μνεία για την απουσία ή κώλυμα του τακτικού 
μέλους και τη συμμετοχή του αντίστοιχου αναπληρωτή του, 
καταχωρούνται δε σ’ αυτά και. οι γνώμες των μειοψηφού- 
ντων μελών. 

ΤΗΡΗΣΗ ΒΙΒΛΙΩΝ 

Η Γ ραμματεία των Επιτροπών τηρεί αρχείο ημερήσιων 
διατάξεων και πρακτικών. Τούτο δύναται να τηρείται και σε 
αριθμημένα κινητά φύλλα. 

(2) Η παρούσα απόφαση να δημοσιευθεί στην Εφημερίδα 
της Κυβερνήσεως. 

(3) Η ισχύς της παρούσης άρχεται από τη Δημοσίευσή της 
στην Εφημερίδα της Κυβερνήσεως. 

(4) Από την ημερομηνία δημοσίευσης της παρούσης από¬ 
φασης παύει να ισχύει η με αριθ. Π 1/3660/25-10-95 (ΦΕΚ 
298/Β/95) «Συγκρότηση Επιτροπών στη Γενική Δ/νση Κρατι¬ 
κών Προμηθειών» απόφαση καθώς και οι εκ των υστέρων 
τροποποιήσεις επ’ αυτής ως εξής: 

Π1/1132/96 (ΦΕΚ 146/Β/96) «Σύνθεση Επιτροπής Προμη¬ 
θειών». 

Π1/6001/9-10-97 (ΦΕΚ 947/Β/97) «Σύσταση β'" και 7 η ' 
ΜΕΕ». 

2034714/3486/0022/98 (ΦΕΚ 701/Β/98) «Αύξηση από 7 σε 
8 των μελών της Ε.Κ.Π.». 

Π1 /6025/1 -9-98 )ΦΕΚ 975/Β/98) «Σύσταση 8 ης και 9^ ΜΕΕ». 

Π 1/6026/1-9-98 (ΦΕΚ 975/Β/98) «Σύσταση Επιτροπής 
Έρευνας Δ/κών Προσφυγών». 

2015236/1566/0022/98 σε ότι αυτή αφορά ΜΟΝΟτην παρ. 
1 που τροποποιείται η απόφαση Π1/6001/9-10-97 με θέμα τις 
εισηγήσεις την 7 η ΜΕΕ. 

Αθήνα, 6 Δεκεμβρίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

I. ΧΑΡΑΛΑΜΠΟΥΣ ΝΙΚ. ΧΡΙΣΤΟΔΟΥΛΑΚΗΣ 

